TABRAT N UDRIGEN
AY IMDANENEN N UMAḌAL YETTXEMMIMEN S TLELLI
Anabaḍ azzayri yettarra zzerb i tlelliyin taddayin n yiɣerfan i yeḥkem. Anabaḍ azzayri yebɣa ad yerr azekka d aẓekka, win ixedmen kra n lbaṭṭel ur t-yettxelliṣ ara, win yetteeddan ɣef lḥerma n wayeḍ ulac win ara t-ilumen. Anabaḍ azzayri iteffer tidet ɣef Izzayriyen, yerna yettagi-asen ad mmeslayen s tlelli neɣ ad nadin ɣef ayen i ten-yecqan. D lawan ad d-neeyyeḍ “Dayen i tikerfi-nsen”. Assa i d ass n tlelli, d ass ideg kra yellan ad d-iban, d lawan ideg yal aɣref yezmer ad d-yini ayen i s-yehwan, yerna ad s-d-slen di rebea tɣemmar n ddunit. Amek ara tennerni tmetti ma yella imezdaɣ-is ur ẓrin ara s tidet d acu i iḍerrun gar-asen?
S wayen i ixeddem yakk akka, anabaḍ azzayri yettuneḥsab d aedaw n Udrigen d yiɣerfan. Udrigen yesla-d i tiɣri n tlelli n yiɣerfan izzayriyen, yegzem-itt di rray ad yemwiwel. Ur nezmir ara, yerna ur nettɣamay ara d igugamen skud lbaṭṭel yessaɣ. Udrigen ad yefk afus i yiɣerfan deg umennuɣ-nsen mgal lbaṭṭel. Neẓra belli amennuɣ azzayri ad t-id-yerr lḥiḍ ma yella yal yiwen deg-neɣ yerra ifassen-is ɣer lǧib: ɣef aya, nekkni s weɣref, negzem-itt di rray ad nemwiwel.
I unabaḍ azzayri: ẓẓerb i terram i tlelli n umeslay, aefas-nwen ɣef wezref n Yizzayriyen ar isallen d atteeddi idetti ɣef Yinaw Agraɣlan n Yizerfan n Wemdan, aya ur yezmir yiwen ad yeqmec tiṭ-is fell-as. Anonymous ad yezḍem ɣef kra n win yefkan afus deg wekraf n yemdanen d usgugem-nsen. Anonymous mačči d amwiwel kan ara yemwiwel, maca ad yexdem daɣen yakk ayen i fell-as i wakken taɣamsa tagraɣlant ad twali s wallen-is taswiet taberkant i d-tesseɣlim ɣef yiɣerfan-nwen. Anabaḍ azzayri yezmer ad yeḥbes tilufa-a; ihi kemmlet kan akka, kerrfet kan imdanen ad d-tafem aɣref zdat-nwen ad ken-d-yeṭṭafar alma tebram i txidas-nwen. Efket tameẓẓuɣt-nwen i usirem n tlelli n yiɣerfan-nwen, nekkni ad neḥbes tiedawit-nneɣ.
I yiɣerfan izzayriyen: Afus deg ufus ad nesseɣli lbaṭṭel i d-yeɣlin fell-awen. Amennuɣ-a mačči nwen kan, maca d ayla n talsa akken ma tella. Imdanen dayen yekfa-yasen ṣṣber, ur zmiren ad qqimen akka d inekraf alma tekfa fell-asen ddunit. Asmi ara yettwiḥreṣ wemdan s lbaṭṭel, yezmer ad yuɣal d izem seg tugdi-ines. Asmi ara d-ieeyyeḍ weɣref, aksum n yakk wid i s-yebɣan tikerfi d tsusmi, n wid i s-ieefsen izerfan-is, ad yergagi, ad yesqiccew.
Anonymous d aytmaten-nwen, d tissetmatin-nwen, d arraw-nwen, d imawlan-nwen akked yimdukal-nwen, ulac amgirred deg leemer, deg ccetla, deg ddin, deg tutlayt neɣ deg wemkan n tlalit. Kunwi d ibaḍniyen, d Anonymous. Azref-nwen n tlelli n umeslay, n tɣamsa, n tlelli n unejmue, azref-nwen agraɣlan ɣer isallen ama deg tudert-nwen n tidet neɣ deg Internet ur yetteawad yiwen ad ten-yeefes.
Rnut-d ɣer-nneɣ i wakken ad nawi tagrawla-nneɣ i tlelli n yisallen deg umaḍal irkelli! Akka i d-yenna Edmund Burke; “Yiwet n tɣawsa kan i yesserbaḥen lbaṭṭel, d tasusmi n yimdanen igerrzen.”
Nekkni d Udrigen
Deg aṭas yid-nneɣ
Ur ntettu ara
Ur nettsemmiḥ ara
Rnut-d ɣer-nneɣ
Join the conversation! 0 comment(s) already posted - click to post one yourself, anonymously of course.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn